bg en bg ru uk bg bg uk ru bg bg bg ru bg bg bg bg bg bg bg bg bg bg bg bg bg bg bg bg bg bg bg bg bg uk bg de bg de bg de bg de bg de bg de bg de bg de bg de bg de bg ru bg bg bg bg bg ru bg hbs_cyr bg ru bg ru bg bg bg bg bg bg mk bg ru bg ru ru bg bg bg hbs_cyr bg tg ru bg bg ru bg bg ru bg ru bg en en de
Нов живот след ада: Историята на майката, която мина през огъня, за да спаси дъщеря си | milostiv.org
English | Присъединете се към нас
Помните ли Ани Цануйкова? Преди близо 3 години историята на младата майка трогна цялата страна. Защото Ани буквално мина през огъня, за да спаси едногодишната си дъщеря от изпепеляващ пожар.
22 ноември 2012-а година. Животът на едно 19-годишно момиче се променя завинаги. Ани Цануйкова и едногодишното и бебе са сами в дома си, когато електрическото табло в къщата на семейството дава накъсо. Огънят пламва за секунди и обхваща цялата къща.
4 години по-късно споменът за огнения ад избледнява бавно.
„Най-обикновена вечер, прибрахме се, приготвяхме се за сън. И изведнъж нещо гръмна. Запали се целият коридор, пламъци навсякъде. Беше ужасно. Отидох до стаята, взех детето и отидохме на терасата...викахме за помощ”, спомня си майката.
Съседи спасяват живота на Ани и малката Далиа. Жестокият пожар обаче оставя следа за цял живот върху тялото на младата жена.
Една трета от тялото на Ани е обезобразено. В продължение на месец лекарите в „Пирогов” се опитват да заличат огнените следи по кожата й.
Ани с болка разказва, че първия път, когато я видяла след като е излязла от болницата, дъщеря й се уплашила. „Започна да плаче. Аз не приличах на предишната й майка. После детето свикна. Не ме пита за белезите”, споделя Ани.
„Аз все още имам надежда, че ще се оправи всичко и по някакъв начин малко по малко ще приличам на старата Ани”, допълва тя.
„Само външният вид се е променил. ..Не се чувствам по-силна. За мен това е било...щом не съм се и замислила - това е било нормално, да си взема детето. Най-много се радвам, че на нея й няма нищо”, казва още Ани.
Изпитанията й обаче не спират дотук. Малко след пожара майката е принудена да се грижи за дъщеря си сама - бащата на детето ги изоставя, след като направил ремонт на къщата си с парите, които хората даряват за лечението й.
„Трябваха ми 1000 лева за първата операция в Пловдив - само за консумативи и престоя. И много ми беше трудно да събера. Имаше доста хора, но хората вече бяха излъгани и доста от тях не искаха да помагат”, разказва Ани.
В момента Ани се издържа от помощи. Дават й 90 лева като безработна и 35 лв. детски за Далиа. Помагат й майка и нейният съпруг.
Днес Ани мечтае дъщеря й да види отново лицето на своята майка без белезите от жестокия пожар. За близо 4 години жената претърпява 10 пластични операции - последната извършена благотворително от Клиниката по пластична хирургия в Лайпциг.
Спомените за нощта, променила живота й избледняват по-бързо от следите по тялото й. Но в очите на майката няма отчаяние, а смелост.
Тя обаче не се чувства герой. „Силно вярвам, че всяка майка би постъпила така. Най-важно е за детето да няма последствия. Аз съм нормален човек, като всички останали. Не се имам за по-силна или за герой. Или за нещо повече”, допълва тя.
Жестоката приказка на Ани обаче има щастлив край. Преди няколко месеца в живота й се появява Влади, а след броени дни им предстои сватба.
„Още от първия път, в който се видяхме, сякаш се познавахме от много, много години. Почувствах се сякаш си е бил винаги с мен и си е моят мъж. ..Дава ми любов, сигурност, обича Далиа”, радва се Ани.
Тя се надява да намерят начин да заживеят заедно извън България и да продължат напреди като нормално семейство.
Споделете с нас добрина - ваша или на ваш познат и ние ще я разкажем на страниците на Милостив, за да вдъхновим и други добротворци.
Онкоболна майка се нуждае от временна подкрепа
Пещера изпрати помощ за пострадалите от наводнението в Каравелово
Българите във Флоренция вече имат свое неделно училище
Онкологичният център призовава бургазлии: Включете в благотворителната инициатива Велотон тази събота
Доброволци от Г. Оряховица се притекоха на помощ на бедстващите след наводнението в Карловско
Дарителската кампания на ППМГ Никола Обрешков събра 3434,40 лв. за пострадалите от наводненията в Карловско
Зов за помощ: Деян от Пазарджик има нужда от нас
Иво от Радомир пред поредно изпитание, налага се спешна животоспасяваща операция!
Продължават безплатните прегледи за туберкулоза в цялата страна
Столичният храм Рождество Христово възобновява просветните си курсове
Хора със здравословни проблеми
Copyright © 2011-2022 milostiv.org